Heidi Specogna

D **Heidi Specogna** (* 5. Jänner 1959 z Biel) isch e Schwyzer Filmmacheri.

## Lääbe un Wäärch
D Specogna isch z Züri uf d Schurnalischteschuel gange un het derno s Schurnalischti fir verschideni dytschschwyzerischi Pressemedie gschafft. Vu 1982 bis 1988 het si an dr Dytsche Film- un Fäärnsehakademy Berlin studiert. Si isch Brofässeri fir Dokumäntarfilm an dr Filmakademy Ludwigsburg.

Latynamerika un Afrika sin d Schwäärpinkt vu irem Filmschaffe. In irem 1991 produzierte Dokumäntarfilm *Tania la Guerrillera* duet si di dytsch-argentinisch Guerilla-Kämpferi Tamara Bunke portretiere un 1996 im glychnamige Dokumäntarfilm d Tupamaros, e Guerillabewegig vu Uruguay. Im Dokumäntarfilm *Das kurze Leben des José Antonio Gutierrez* goot si dr Spure vum José Antonio Gutierrez z Guatemala un z Mexiko noo. *Pepe Mujica – Der Präsident* isch e Portret iber dr eemoolig uruguayische Staatsbredsidänt (2010–2015), Guerillero un Bluemezichter José Mujica.

Dr Dokumäntarfilm *Carte Blanche* vu 2011 fokussiert uf di Zäntralafrikanisch Republik. Är handlet vu Ermittler, wu im Ufdrag vum Internazionale Strofgrichtshof im Fall vum Jean-Pierre Bemba Bewyse sueche un Zyge zue dr Chriegsverbräche in dr Johr 2002 und 2003 froge. *Cahier africain* dokumäntiert Opfer vu däne Chriegsverbräche iber e baar Johr un goht ene noo in dr Chriegswiirlede, wu 2013 zwische Muslim un Chrischte in sällem Land uusbroche sin.

D Soledurner Filmdääg hän dr Heidi Specogna 2020 s Spezialbrogramm «Rencontre» gwidmet Anne 2022 het s DOK.fest München d Reschiseeri mit Hommahe gehrt, wu segs Film derzue gheert hän.

S läbt z Berlin.

## Filmografy
* 1982: *Tasta-Tour* (Churzfilm) / *Empfindlich* (Churzfilm)
* 1983: *Die Beichte* (Churzfilm)
* 1984: *Fährten* (Dokumäntarfilm)
* 1985: *Das Indianerkind* (Churzfilm)
* 1987: *Das Schwinden der Schwelle* (Dokumäntarfilm)
* 1988: *Dschibuti* (Churzfilm)
* 1991: *Tania la Guerillera* (Dokumäntarfilm)
* 1993: *Deckname Rosa* (Dokumäntarfilm iber d Margrit Bolli)
* 1995: *Z’Man’s Kind* (Spiilfilm)
* 1997: *Tupamaros* (Dokumäntarfilm)
* 2002: *Kaprun* (Dokumäntarfilm)
* 2004: *Zeit der roten Nelken* (Dokumäntarfilm)
* 2006: *Das kurze Leben des José Antonio Gutierrez* (Dokumäntarfilm)
* 2010: *Das Schiff des Torjägers* (Dokumäntarfilm)
* 2011: *Carte Blanche* (Dokumäntarfilm)
* 2011: *Esther und die Geister* (Cjurzdokumäntarfilm)
* 2015: *Pepe Mujica – Der Präsident* (Dokumäntarfilm)
* 2016: *Cahier Africain* (Dokumäntarfilm)
* 2021: *Stand up my Beauty* (Erhebe dich du Schöne)
* 2024: *Die Vision der Claudia Andujar* (Dokumäntarfilm)
* 2025: *Kosmopoliten* (Dokumäntarfilm)

## Uuszaichnige
* 2007: Schwyzer Filmbryys in dr Kategory *Beschte Dokumäntarfilm* fir *Das kurze Leben des José Antonio Gutierrez*
* 2008: Adolf-Grimme-Bryys fir *Das kurze Leben des José Antonio Gutierrez*
* 2011: 3sat-Dokumäntarfilmbryys fir *Carte Blanche*
* 2012: Dytsche Mänscherächts-Filmbryys fir *Esther und die Geister*
* 2013: Kadolische Mediebryys fir *Carte Blanche*
* 2016: Dytsche Mänscherächts-Filmbryys fir *Cahier africain*
* 2017: Schwyzer Filmbryys un Dytsche Filmbryys LOLA fir *Cahier africain* (Bester Dokumentarfilm)
* 2018: Adolf-Grimme-Bryys fir *Cahier Africain*
* 2019: Konrad-Wolf-Bryys
* 2020: Eeregascjt 'Rencontre' Soledurner Filmdääg
* 2022: Hommage DOKfest München

## Weblink

* Websyte vu dr Heidi Specogna
* 
* 
* 

## Fueßnote